20. novembris

20. novembris ir gada 324. diena (325. garajā gadā) pēc Gregora kalendāra. Līdz gada beigām ir atlikusi 41 diena.

Vārda dienas 
Anda, Andīna, Vigo

Notikumi 
 284. gads — par Romas imperatoru kļuva Diokletiāns.
 1700. gads — Lielais Ziemeļu karš: Narvas kaujā Zviedrijas armija karaļa Kārļa XII vadībā sakāva Krievijas cara Pētera I armiju.
 1910. gads — Meksikā sākās revolūcija.
 1917. gads:
 Pirmais pasaules karš: sākās Kauja pie Kambres, Francijā, britu spēkiem sākotnēji gūstot panākumus, bet vēlāk vācieši tos atspieda atpakaļ;
 Ukrainas Centrālā Rada pasludināja Ukrainas Tautas Republikas dibināšanu.
 1918. gads — dibināts Latvijas Sarkanais Krusts.
 1923. gads — rentenmarka nomainīja papīrmarku kā oficiālā Vācijas naudas zīme ar maiņas kursu 1 rentenmarka pret 1 triljonu papīrmarku.
 1940. gads — Otrais pasaules karš: Ungārija, Rumānija un Slovākija pievienojās Ass valstīm.
 1945. gads — Nirnbergas prāvas sākums pret 24 nacistiem, apsūdzot viņus kara noziegumos.
 1962. gads — Kubas raķešu krīze: atbildot uz PSRS piekrišanu izvākt raķetes no Kubas, ASV prezidents Džons Kenedijs pavēlēja pārtraukt Kubas blokādi.
 1985. gads — izlaista Microsoft Windows 1.0.
 1994. gads — Angolas valdība un UNITA kaujinieki Zambijā noslēdza Lusakas protokolu, beidzot 19 gadu pilsoņu karu.
 1998. gads — ar nesējraķeti Proton-K tika palaists pirmais Starptautiskās kosmosa stacijas modulis Zarja.
 2002. gads — pirmais ASV nesējraķetes Delta IV (Delta-4 Medium+ 4,2) starts; tika palaists pavadonis W5.

Dzimuši 
 1629. gads — Ernsts Augusts (Ernst August), Hanoveres kūrfirsts (miris 1698. gadā)
 1761. gads — Pijs VIII (Pius VIII), Romas pāvests (miris 1830. gadā)
 1851. gads — Savojas Margarita (Margherita di Savoia), Italijas karaliene (mirusi 1926. gadā)
 1858. gads — Selma Lāgerlēva (Selma Lagerlöf), zviedru rakstniece (mirusi 1940. gadā)
 1869. gads — Zinaida Gipiusa (Зинаи́да Ги́ппиус), krievu dzejniece (mirusi 1945. gadā)
 1886. gads — Karls fon Frišs (Karl von Frisch), Austrijas zoologs (miris 1982. gadā)
 1889. gads — Edvīns Habls (Edwin Hubble), ASV astronoms (miris 1953. gadā)
 1897. gads — Ovaness Bagramjans (Иван Баграмян), padomju karavadonis, maršals (miris 1982. gadā)
 1901. gads — Nāzims Hikmets (Nazım Hikmet), turku dzejnieks un dramaturgs, komunists (miris 1963. gadā)
 1904. gads — Edgars Dunsdorfs, trimdas latviešu/Austrālijas vēsturnieks (miris 2002. gadā)
 1923. gads — Nadine Gordimera (Nadine Gordimer), Dienvidāfrikas rakstniece (mirusi 2014. gadā)
 1924. gads — Benuā Mandelbrots (Benoît Mandelbrot), Francijas, ASV ebreju matemātiķis (miris 2010. gadā)
 1925. gads:
 Roberts Kenedijs (Robert Kennedy), ASV politiķis (miris 1968. gadā)
 Maija Pļisecka (Ма́йя Плисе́цкая), PSRS un krievu baletdejotāja, baletmeistare un aktrise (mirusi 2015. gadā) 
 1926. gads — Endrū Šallijs (Andrew Schally), Polijā dzimis ASV endokrinologs
 1940. gads — Juris Švēde (George Swede), latviešu izcelsmes Kanādas dzejnieks un bērnu grāmatu autors
 1942. gads — Džo Baidens (Joe Biden), ASV viceprezidents
 1956. gads — Olli Ditrihs (Olli Dittrich), vācu mūziķis, komponists un komiķis
 1968. gads — Džeimss Datons (James Dutton), ASV kosmonauts
 1971. gads — Džoels Makheils (Joel McHale), amerikāņu aktieris un rakstnieks
 1991. gads — Grānts Henlijs (Grant Hanley), skotu futbolists

Miruši 
 1737. gads — Ansbahas Karolīne (Caroline von Brandenburg-Ansbach), Lielbritānijas karaļa Džordža II sieva (mirusi 1683. gadā)
 1750. gads — Saksijas Morics (Moritz Graf von Sachsen), Kurzemes hercogs, Francijas ģenerālmaršals (dzimis 1696. gadā)
 1764. gads — Kristiāns Goldbahs (Christian Goldbach), vācu matemātiķis (dzimis 1690. gadā)
 1910. gads (j.s., pēc v.s. ) — Ļevs Tolstojs (Лев Толстой), krievu rakstnieks (dzimis 1828. gadā)
 1918. gads — Jons Bauers (John Bauer), zviedru gleznotājs (dzimis 1882. gadā)
 1930. gads — Viljams Holands (William Holland), ASV vieglatlēts (dzimis 1874. gadā)
 1944. gads — Jānis Gregors, latviešu virsnieks un skolotājs (dzimis 1893. gadā)
 1945. gads — Frānsiss Astons (Francis William Aston), britu ķīmiķis un fiziķis (dzimis 1877. gadā)
 1952. gads — Benedeto Kroče (Benedetto Croce), itāļu filozofs (dzimis 1866. gadā)
 1954. gads — Klaids Sesna (Clyde Cessnan), ASV lidmašīnu konstruktors (dzimis 1879. gadā)
 1957. gads — Mstislavs Dobužinskis (Мстислав Добужинский), krievu grafiķis un gleznotājs (dzimis 1875. gadā)
 1975. gads — Fransisko Franko (Francisco Franco), Spānijas valsts galva (dzimis 1892. gadā)
 1987. gads — Arkādijs Raikins (Аркадий Райкин), PSRS ebreju izcelsmes estrādes humorists (dzimis 1911. gadā)
 1994. gads — Jānis Krūmiņš, latviešu basketbolists (dzimis 1930. gadā)
 2006. gads — Roberts Oltmens (Robert Altman), ASV kinorežisors (miris 2006. gadā)
 2016. gads — Konstantins Stefanopuls (Κωνσταντίνος Στεφανόπουλος), Grieķijas prezidents (dzimis 1926. gadā)

Brīvdienas un piemiņas dienas 
 Revolūcijas gadadiena (Meksika)

Novembris